Պատմական այցի ծախսերն այսքանով չեն սահմանափակվում: Պատվիրակությունը երկու օր գտնվել է Նյու Յորքում: Յուրաքանչյուր պատգամավորի որպես օրապահիկ երկու օրվա համար տրվել է 202 ԱՄՆ դոլար կամ 97 հազար ՀՀ դրամ, իսկ ամբողջ պատվիրակությանը հատկացվել է 1,212 ԱՄՆ դոլար կամ 580 հազար դրամ: Պատգամավորներից յուրաքանչյուրի նյույորքյան երկօրյա գիշերակացը պետական բյուջեի վրա արժեցել է 492 ԱՄՆ դոլար կամ 235 հազար ՀՀ դրամ, իսկ պատվիրակության անդամներինը միասին՝ 3 հազար ԱՄՆ դոլար կամ 1 մլն 115 հազար ՀՀ դրամ: